KOMENTE TË PËRGJITHSHME

Mbi raportin e monitorimit të Akademisë së Shkencave 
për 8-mujorin e vitit 2021
1. Karakteristikat kryesore të shpenzimeve.

Akademia e Shkencave, për vitin 2021, administroi dhe menaxhoi fondet publike sipas një programi të miratuar, e konkretisht:

1. Programi “Veprimtaria Akademike”.
Për 8-mujorin e vitit 2021 situata në lidhje me realizimin e shpenzimeve të buxhetit, krahasuar me planin vjetor me ndryshime, paraqitet si më poshtë:                                                                                                    

                                                                               % e realizimit

                                                                                              kundrejt buxhetit vjetor

1. Programi “Veprimtaria Akademike”                                            
23.4
Totali i ASH                                                                                 
23.4
Programi “Veprimtaria Akademike” paraqet një performancë aspak të mirë realizimi për shpenzimet e 8 mujorit e vitit 2021 duke marrë parasysh faktin që mesatarja e realizimit të periudhës është 66% e planit vjetor.
Sipas zërave përbërës të shpenzimeve, situata në fund të 8 mujorit e vitit 2021 paraqitet e tillë:

Në mijë lekë
	Veprimtaria Akademike
	Plani me ndryshime
	Fakti
	% e realizimit

	Shpenzime korrente
	212,084
	50,389
	23.8

	Shpenzime kapitale
	5,000
	425
	8.5

	Totali i ASH-së
	217,084
	50,814
	23.4


Për shpenzimet korrente ka realizim faktik të ulët prej 23.8% dhe në relacion nuk janë argumentuar shkaqet që kanë kontribuar në mos realizimet e fondeve, sidomos për Art.602 i cili mban peshën kryesore të fondeve. Sa i takon shpenzimeve kapitale, realizimi i tyre ka qenë gjithashtu tepër i ulët, prej 8.5% dhe mungojnë shkaqet e mosrealizimit të pagesave.  
Mungon një argumentim lidhur me realizimin për shpenzimet nga të ardhurat jashtë limitit, por vetëm janë identifikuar në Anekset shoqëruese.
2. Krahasimi i të dhënave faktike, të raportit të institucionit me të dhënat e thesarit, për të njëjtën periudhë raportuese.

                                                                                                                           Në mijë lekë
	Programet
	Shpenzime korrente
	Shpenzime kapitale
	Totali i shpenzimeve

	
	Instit.
	Thesari
	Dif.
	Instit.
	Thesari
	Dif.
	Instit.
	Thesari
	Dif.

	Veprimtaria Akademike
	50,389
	50,389
	0
	425
	425
	0
	50,814
	50,814
	0

	Totali i ASH
	50,389
	50,389
	0
	425
	425
	0
	50,814
	50,814
	0


Ashtu siç shikohet edhe nga tabela e mësipërme, të dhënat e paraqitura nga Akademia e Shkencave, për përgatitjen e raportit të monitorimit tek shpenzimet korrente dhe kapitale përputhen plotësisht me të dhënat e nxjerra nga sistemi i thesarit për këtë periudhë.
3. Informacion mbi volumin dhe madhësinë e ndryshimit të buxhetit.

Për këtë institucion situata në lidhje me ndryshimet në planifikim gjatë 8 mujorit të vitit 2021, përfshirë këtu buxhetin fillestar dhe buxhetin me ndryshimet e ndodhura gjatë vitit, paraqitet në tabelën e mëposhtme:

                                                                                                                 Në mijë lekë
	Programet
	Buxheti fillestar 2021
	Buxheti me ndryshime
	Diferenca

	Veprimtaria Akademike
	116,950
	217,084
	100,134

	Totali i ASH
	116,950
	217,084
	100,134


Sikurse shikohet edhe nga tabela me sipër, ka pasur ndryshime në planin e buxhetit të Akademisë së Shkencave për ketë periudhë. Kjo shifër rakordon me shtesën e vendosur në dispozicion për fondin e veçantë prej 134 mijë lekë dhe shtesës prej 100 milionë lekë të vendosura në dispozicion nga zbatimi i  Vendimit të Këshillit të Ministrave nr. 304 datë 26.5.2021 “Për një ndryshim në vendimin nr. 18, datë 20.1.2021 “Për një shtesë fondi në buxhetin e vitit 2021, miratuar për Akademinë e Shkencave të Shqipërisë ”.
4. Komente:
· Raporti i monitorimit të Akademisë së Shkencave është paraqitur në kohë në përputhje me afatet e përcaktuara në udhëzimin nr. 22, datë 17.11.2016 “Për procedurat standarde të monitorimit të buxhetit, për njësitë e qeverisjes qendrore”. 

· Raporti i monitorimit të ASH është i shoqëruar me relacion narrativ por që nuk ka të evidentuar shkaqet që kanë sjell një performancë të dobët të këtij institucioni sidomos në Artikullin 602 dhe 231 të cilët kanë një peshë të lartë të totalit të fondeve të akorduara. Nuk jepet asnjë informacion lidhur me ecurinë e deritanishme të projekteve dhe mungesës së realizimit të fondit prej 100 milionë lekë të akorduara me Vendimin e Këshillit të Ministrave nr. 304 datë 26.5.2021 “Për një ndryshim në vendimin nr. 18, datë 20.1.2021 “Për një shtesë fondi në buxhetin e vitit 2021, miratuar për Akademinë e Shkencave të Shqipërisë ”.
· Gjithashtu, në anekset përkatëse mungon informacion i nevojshëm, konkretisht në aneksin nr. 3 “Raporti përmbledhës i realizimit të treguesve të performancës/produkteve të programit” në kolonën “komente” duhet të evidentohen problematika të cilat duhet të paraqiten nga krahasimi i luhatjeve të kostos për njësi për treguesit e performancës/produkteve; në Aneksin nr. 4 “Raporti i realizimit të objektivave të politikës së programit” nuk ka të plotësuar në komente/ informacione lidhur me ecurinë dhe pritshmërinë e realizimit, në Aneksin 5 "Projektet  e investimeve me financim të brendshëm dhe me financim të huaj" mungojnë plotësimet e të dhënave të shënuara janë të pasakta dhe jo në përputhje me përcaktimet e Udhëzimit nr. 22, datë 17.11.2016 “Për procedurat standarde të monitorimit të buxhetit, për njësitë e qeverisjes qendrore”.
· Në raportin e monitorimit të raportuar nga ASH janë përfshirë të ardhurat dhe sponsorizimet vetëm si evidentim në tabelat e Anekseve.
· Realizimi faktik për 8 mujorin e vitit 2021 raportuar nga ASH, me atë të nxjerrë nga sistemi i thesarit përputhet plotësisht në shpenzimet korrente dhe shpenzimet kapitale. 
· Akademia e Shkencave nuk ka publikuar në faqen e internetit raportin e monitorimit për 8 mujorin e vitit 2021 por vazhdon të mbetet vetëm raportimi i vitit 2020, në linkun :
 http://akad.gov.al/ash/images/Aaaapdf/Raporti%20mbi%20monitorimin%20e%20shpenzimeve%20te%20Akademise%20se%20Shkencave%20per%20periudhen%20Janar%20Dhjetor%202020.pdf
